Opinjoni tal-Kummissjoni skond l-Artikolu 251 (2), it-tielet subparagrafu, punt c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill rigward proposta għal deċiżjoni tal-Parlament ewropew u tal-Kunsill li tistabbilixxi programm speċifiku "Ġustizzja ċivili" għall-2007-2013 fil-qafas tal-programm ġenerali "Drittijiet fundamentali u ġustizzja" jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2007/0557 finali - COD 2005/0040 */





[pic] | KUMMISSJONI TAL-KOMUNITAJIET EWROPEJ | Brussel 20.9.2007 KUMM(2007) 557 finali 2005/0040 (COD) OPINJONI TAL-KUMMISSJONI skond l-Artikolu 251 (2), it-tielet subparagrafu, punt c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill rigward proposta għal DEĊIŻJONI TAL-PARLAMENT EWROPEW U TAL-KUNSILL li tistabbilixxi programm speċifiku "Ġustizzja ċivili" għall-2007-2013 fil-qafas tal-programm ġenerali "Drittijiet fundamentali u ġustizzja" JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2005/0040 (COD) OPINJONI TAL-KUMMISSJONI skond l-Artikolu 251 (2), it-tielet subparagrafu, punt c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill rigward proposta għal DEĊIŻJONI TAL-PARLAMENT EWROPEW U TAL-KUNSILL li tistabbilixxi programm speċifiku "Ġustizzja ċivili" għall-2007-2013 fil-qafas tal-programm ġenerali "Drittijiet fundamentali u ġustizzja" 1. Daħla L-Artikolu 251(2), it-tielet subparagrafu, punt c) tat-Trattat tal-KE jipprovdi li l-Kummissjoni għandha tressaq opinjoni dwar l-emendi proposti mill-Parlament Ewropew fit-tieni qari. Il-Kummissjoni tagħti l-opinjoni tagħha dwar l-emenda unika mressqa mill-Parlament hawn taħt. 2. Sfond tal-Fajl Il-proposta ġiet adottata mill-Kummissjoni fis-6 ta' April 2006 u trażmessa lill-Parlament Ewropew u lill-Kunsill fis-26 ta’ April 2005. Il-Kumitat Ekonomiku u Soċjali Ewropew adotta l-parir tiegħu dwar il-proposta tal-Kummissjoni fid-19 ta' Jannar 2006. Il-Parlament Ewropew adotta 7 emendi fl-ewwel qari fis-sessjoni plenarja ta’ l-14 ta' Diċembru 2006. Il-Kunsill adotta l-Pożizzjoni Komuni tiegħu fit-13 ta' Ġunju 2007. Il-Kummissjoni adottat il-Komunikazzjoni tagħha dwar il-Pożizzjoni Komuni tal-Kunsill fid-19 ta' Ġunju 2007. Il-Parlament Ewropew adotta emenda waħda fit-tieni qari fis-sessjoni plenarja tal-11 ta' Lulju 2007. 3. L-GħAN TAL-PROPOSTA Il-proposta tal-Kummissjoni għandha l-għan li tistabbilixxi l-programm speċifiku "Ġustizzja ċivili" li l-għanijiet tiegħu huma: a) li jippromwovi l-kooperazzjoni ġudizzjarja sabiex jikkontribwixxi għall-ħolqien ta’ żona reali Ewropea ta’ ġustizzja fi kwistjonijiet ċivili bbażata fuq għarfien reċiproku u fiduċja reċiproka; b) li jippromwovi t-tneħħija ta' l-ostakoli għat-tħaddim tajjeb ta' proċeduri ċivili transkonfinali fl-Istati Membri; c) li tittejjeb il-ħajja ta’ kuljum ta’ l-individwi u n-negozji billi tippermettilhom li jasserixxu d-drittijiet tagħhom fl-Unjoni Ewropea kollha, partikolarment billi jkun iffaċilitat l-aċċess għall-ġustizzja; d) li jissaħħu l-kuntatti, l-iskambju ta' l-informazzjoni u l-ħidma f’netwerk bejn l-awtoritajiet ġudizzjarji u amministrattivi u l-professjonijiet legali, inkluż permezz ta' appoġġ għat-taħriġ ġudizzjarju, bil-għan li jkun hemm għarfien reċiproku aħjar bejn dawn l-awtoritajiet u l-professjonisti. 4. Opinjoni tal-Kummissjoni dwar l-emendi tal-Parlament Ewropew 4.1. Emendi aċċettati bis-sħiħ mill-Kummissjoni Il-Kummissjoni taċċetta l- emenda unika tal-Parlament Ewropew. Din l-emenda tara li żżid premessa ġdida fil-preambolu, li t-test tagħha ġie nnegozzjat mal-Kunsill u l-Kummissjoni, dwar l-informazzjoni tal-Parlament Ewropew rigward il-ħidmiet tal-Kumitat ta’ ġestjoni previst bid-deċiżjoni Il-Kummissjoni għamlet ukoll din id-dikjarazzjoni matul il-vot fis-sessjoni plenarja : "Fir-rigward tal-miżuri ta’ eżekuzzjoni tad-deċiżjoni tal-Parlament Ewropew u tal-Kunsill li tistabbilixxi l-programm speċifiku "Ġustizzja ċivili" għall-2007-2013, il-Kummissjoni tintrabat, eċċezzjonalment, li titrażmetti mill-iktar malajr possibbli lill-President tal-Kummissjoni Parlamentari kompetenti l-abbozzi tal-Programm ta’ ħidma annwali dwar il-programm speċifiku msemmi hawn fuq, kif ukoll li titrażmetti dawn l-abbozzi permezz tar-reġistru komitoloġija. Il-kummissjoni ser tinforma wkoll lill-Parlament, mill-iktar malajr possibbli, b’kull emenda li tkun saret wara l-laqgħa tal-kumitati". 5. Konklużjoni Skond l-Artikolu 250(2) tat-Trattat tal-KE, il-Kummissjoni qed temenda l-proposta tagħha kif intqal hawn fuq.